**ZMLUVA O DIELO**

uzatvorená podľa § 631 a nasl. ustanovení zákona č. 40/1964 Zb. v znení neskorších predpisov (ďalej aj ako len „**Občiansky zákonník**“ v príslušnom gramatickom tvare) medzi:

1. **Zmluvné strany**
	1. Objednávateľom sa pre účely tejto zmluvy rozumie:

Meno a priezvisko:

Dátum narodenia :

Trvalý pobyt :

Štátna príslušnosť : Slovenská republika

(ďalej len „**Objednávateľ**“ v príslušnom gramatickom tvare)

**na jednej strane**

a

* 1. Zhotoviteľom sa pre účely tejto zmluvy rozumie:

Obchodné meno: Foton Energy s.r.o.

Sídlo : Ľubochnianska 4, 83104 Bratislava

IČO: 53366280

DIČ : 2121354499

IČ DPH : SK2121354499

Zápis : Obchodný register Mestského súdu Bratislava III, oddiel Sro, vložka č. 183002/B

V mene spoločnosti : Peter Šuraba– konateľ

(ďalej len „Zhotoviteľ“ v príslušnom gramatickom tvare)

**na strane druhej**

(ďalej spoločne aj ako len „**zmluvné strany**“ alebo „**účastníci zmluvy**“ v príslušnom gramatickom tvare)

1. **Úvodné ustanovenia**
	1. **Zhotoviteľ** je obchodnou spoločnosťou **vykonávajúcou** svoju podnikateľskú činnosť v oblasti uskutočňovaní montáže fotovoltaiky, jej pripojenia k zhotovenej elektroinštalácii Objednávateľa a ostatných súvisiacich činnostiach.
	2. **Objednávateľ** si na základe objednávky **objednal** vykonanie diela, ktorého špecifikácia vyplýva z článku 3. tejto zmluvy, pričom na základe dohody zmluvných strán bude Dielo zhotovené na nasledovnom mieste, ktoré sa nachádza na adrese: **..........................................**. Objednávateľ **vyhlasuje**, že k miestu na ktorom sa má zhotoviť Dielo má vlastnícke alebo iné právo podľa príslušných zákonov súvisiacich so zhotovením Diela, na podklade ktorých je možné Dielo realizovať.
	3. Táto zmluva sa **realizuje** ako súčasť projektu „**Zelená Domácnostiam**“ s cieľom zabezpečiť finančnú podporu (dotáciu) v prospech Objednávateľa pre inštaláciu malých zariadení na využívanie obnoviteľných zdrojov energie.
2. **Predmet Zmluvy**
	1. Predmetom Zmluvy je :
		1. záväzok Zhotoviteľa **vykonať** pre Objednávateľa dielo podľa tejto zmluvy, spočívajúce v zhotovení:
			1. **DC časť** –
			2. **AC časť** –

pričom podrobnejšia špecifikácia zhotovovaného diela podľa bodu 3.1.1. tejto zmluvy sa **nachádza** v **Prílohe č. 1** k tejto zmluve, ktorá tvorí neoddeliteľnú súčasť tejto zmluvy;

(vyššie uvedené činnosti Zhotoviteľa pre Objednávateľa sa ďalej v texte označujú aj ako len „**Dielo**“ v príslušnom gramatickom tvare)

* + 1. záväzok Objednávateľa Dielo prevziať a zaplatiť za jeho vykonanie Cenu diela.
	1. Zmluvné strany sa **dohodli**, že Zhotoviteľ zhotoví Dielo na mieste identifikovanom v bode 2.2. tejto zmluvy a to podľa obvyklých pracovných postupov. Predmetné Dielo sa Zhotoviteľ zaväzuje zhotoviť v rozsahu uvedenom vyššie.
	2. Zhotoviteľ sa **zaväzuje** pri vyhotovovaní Diela dodržať dohodnuté alebo obvyklé materiály, výrobky a postupy, alternatívne použiť vhodné substituenty, ktoré však budú v porovnateľnej miere a kvalite. V prípade rozporu dojednaní uvedených v tejto zmluve, v príslušnej projektovej dokumentácii (pokiaľ bola táto vypracovaná) a v požiadavke Objednávateľa je Zhotoviteľ **povinný** uprednostniť v prvom rade výslovnú požiadavku Objednávateľa na vykonanie Diela určitým spôsobom (pokiaľ tento nebude odporovať právnym predpisom, relevantným technickým normám alebo zaužívaným postupom realizácie Diela alebo jeho časti).
1. **Dojednaný čas dodania Diela**
	1. Zhotoviteľ sa **zaväzuje** :
		1. začať pracovať na Diele najneskôr do **30 (tridsiatich)** pracovných dní **odo dňa splnenia všetkých formálnych požiadaviek pre začiatok realizácie Diela**, ako je najmä (nie však výlučne) príslušné povolenie pre realizáciu Diela od príslušných orgánov štátnej správy, vyjadrenie od príslušnej distribučnej sústavy ohľadne žiadosti o vyjadrenie k rezervovanej kapacite a podobne,
		2. ukončiť Dielo najneskôr do **60 (šesťdesiatich)** kalendárnych dní odo dňa jeho začatia podľa bodu 4.1.1. tejto zmluvy,
		3. odovzdať Dielo Objednávateľovi najneskôr do **10 (desiatich)** pracovných dní odo dňa jeho ukončenia.
	2. Dielo je **riadne** **ukončené dňom**, keď Zhotoviteľ **zhotovil** Dielo v súlade s touto zmluvou.
	3. Zhotoviteľ je **oprávnený** predĺžiť termín na ukončenie Diela uvedený v bode 4.1. tejto Zmluvy:
	4. o počet dní, počas ktorých z dôvodov vyššej moci nie je možné uskutočňovať Dielo alebo jeho časť, pričom za vyššiu moc zmluvné strany považujú najmä (nie však výlučne): počasie neumožňujúce vykonávať stavebné práce spočívajúce v nízkych vonkajších teplotách, nepriaznivých poveternostných podmienkach, vysokých zrážkach; ako aj vo vyhlásení núdzového, vojnového či iného obdobného stavu na území príslušného regiónu či celého štátu, ktorým budú zakázané alebo priamo či nepriamo obmedzené činnosti súvisiace s realizáciou Diela alternatívne, ktorými bude obmedzený pohyb osôb realizujúcich Dielo; v šírení pandemickej choroby neumožňujúcej vykonávať stavebné práce; v meškaní štátnych alebo iných relevantných orgánov pri vydávaní rozhodnutí, vyjadrení, oznámení či iných písomností, ktoré súvisia s Dielom a ktoré sú povinné vydávať v príslušných zákonných alebo iných obvyklých lehotách;
	5. o počet dní, ktoré sú nevyhnutné pre realizáciu prác naviac objednaných a dohodnutých vopred s Objednávateľom, vrátane dní, počas ktorých bolo potrebné práce na Diele z dôvodu vykonávania takých prác naviac prerušiť, ako aj o počet dní počas ktorých mešká dodávka materiálu zabezpečovaného Objednávateľom alebo Zhotoviteľom v porovnaní s plánovaným termínom dodania takéhoto materiálu jeho dodávateľom alebo v porovnaní s obvyklými dobami dodania takéhoto materiálu;
	6. v prípade vzniku nepredvídateľných okolností stavebného, technického, legislatívneho alebo iného obdobného charakteru, ktoré objektívne vyvolajú zmenu schválenej špecifikácie Diela alebo zmenu stavebného riešenia alebo ktoré spôsobia prestoj pri zhotovovaní Diela a Zhotoviteľ nie je schopný tieto objektívne skutočnosti schopný akokoľvek ovplyvniť,
	7. o počet dní, počas ktorých sa Dielo ani žiadna jeho časť objektívne nemohla vykonávať pre neposkytnutie súčinnosti Objednávateľa, za predpokladu, že si Zhotoviteľ poskytnutie takej súčinnosti vyžiadal v primeranom predstihu a z povahy požadovanej súčinnosti je zrejmé, že v prípade jej neposkytnutia nebude môcť Zhotoviteľ vykonávať práce na Diele alebo v prípade ak si Objednávateľ sám vyžiadal prerušenie prác na Diele či predmetné prerušenie prác úmyselne alebo nedbanlivostne Objednávateľ zapríčinil,
	8. o počet dní počas ktorých je Objednávateľ v omeškaní so zaplatením Ceny za vykonanie Diela alebo jeho časti, pokiaľ je táto splatná alebo je splatný preddavok, ktorý je Objednávateľ povinný zaplatiť na základe požiadavky Zhotoviteľa, pričom za požiadavku Zhotoviteľa na uhradenie preddavku sa považuje aj doručenie faktúry.
	9. V prípade, ak dôjde k predĺženiu termínu na ukončenie Diela z dôvodov uvedených v bode 4.2. nie je Objednávateľ oprávnený z tohto dôvodu od tejto zmluvy odstúpiť a ani si voči Zhotoviteľovi uplatňovať úroky z omeškania alebo zmluvnú pokutu.
2. **Cena za vykonanie Diela**
	1. Zmluvné strany sa **dohodli**, že cena diela **bez** priznaného peňažného príspevku (dotácie) v prospech Objednávateľa v rámci projektu „Zelená domácnostiam“ je vo výške **..............,- EUR, slovom: ...............................EUR** vrátane dane z pridanej hodnoty. Suma s dotáciou **..........,- EUR,** predstavuje čiastku **..................,- EUR.**
	2. V Cene diela **už je** započítaná cena materiálu na realizáciu Diela, pričom potrebný materiál na vykonanie Diela sa zaväzuje zabezpečiť v celosti Zhotoviteľ.
	3. Uvedená cena môže byť zmenená iba na základe písomnej dohody zmluvných strán, alebo z dôvodu vykonaných a odsúhlasených prác naviac.
	4. V dohodnutej Cene diela je zahrnutá daň z pridanej hodnoty podľa zákona č. 222/2004 Z. z. v znení neskorších predpisov, pričom táto bude účtovaná v súlade s právnymi predpismi.
	5. Zmluvné strany sa dohodli, že v prípade, ak by nebol z oprávneného dôvodu, či už pochybenia alebo zatajenia informácií zo strany Objednávateľa, ktoré by mali za dôsledok nevyplatenie príspevku na fotovoltaické panely v rámci projektu „Zelená domácnostiam" zaväzuje sa Objednávateľ túto sumu doplatiť Zhotoviteľovi v plnej výške.
3. **Platobné podmienky**
	1. Dojednanú cenu za zhotovenie Diela sa Objednávateľ zaväzuje zaplatiť nasledovným spôsobom:
		1. Cena za zhotovenie Diela vo výške **............,-EUR** z dohodnutej Ceny diela bude Objednávateľom zaplatená najneskôr do 7 (siedmich) kalendárnych dní odo dňa vystavenia **zálohovej faktúry**, a to podľa platobných pokynov určených Zhotoviteľom, ktoré zašle Zhotoviteľ po uzatvorení tejto zmluvy elektronicky,
		2. Časť ceny za zhotovenie Diela vo výške **.................,- EUR** z dohodnutej Ceny diela bude Zhotoviteľovi vyplatená formou preplatenia poukážky z programu „Zelená domácnostiam“, po dokončení inštalácie a odovzdaní všetkých náležitých dokumentov.
	2. V prípade ak **Objednávateľ** nezaplatí cenu za zhotovenie Diela riadne a včas, je povinný zaplatiť Zhotoviteľovi zmluvnú pokutu vo výške 0,01% denne z dohodnutej ceny za zhotovenie Diela za každý aj začatý deň omeškania, a to až do jej úplného zaplatenia.
	3. V prípade ak **Zhotoviteľ** bude v omeškaní so zhotovením Diela a nebude sa jednať o dôvod podľa článku 4. tejto zmluvy, je povinný zaplatiť Objednávateľovi zmluvnú pokutu vo výške 0,01% denne zo zaplatenej ceny za zhotovenie Diela za každý aj začatý deň omeškania, a to až do riadneho dokončenia Diela. V prípade ak je Zhotoviteľ v omeškaní so zhotovením len určitej časti Diela, tak sa zmluvná pokuta počíta výlučne z časti Diela, s ktorej zhotovením je v omeškaní a za ktorú Objednávateľ už zaplatil alebo za ňu poskytol Zhotoviteľovi preddavok.
	4. Zmluvné strany sa dohodli, že v prípade ak Objednávateľ nezaplatí celú výšku ceny za zhotovenie Diela riadne a včas, je Zhotoviteľ oprávnený od tejto zmluvy jednostranne odstúpiť. Odstúpením od tejto zmluvy nezaniká nárok na zaplatenie zmluvnej pokuty.
	5. Zmluvné strany sa dohodli, že v prípade ak je v Cene diela zahrnuté aj dodanie materiálu na realizáciu Diela (jeho kúpa, transport a pod.) a v čase od uzatvorenia tejto zmluvy do jej splnenia dôjde k zmene cien materiálu o **viac ako 5%** ku dňu vyhotovenia cenovej ponuky Zhotoviteľom, je Zhotoviteľ na to povinný Objednávateľa bez meškania písomne upozorniť a oznámiť mu novú Cenu diela. Objednávateľ je oprávnený po oznámení novej ceny od zmluvy odstúpiť, a to písomným odstúpením doručeným Zhotoviteľovi najneskôr do 5 kalendárnych dní odo dňa oznámenia; v prípade márneho uplynutia lehoty na odstúpenie je Objednávateľ povinný zaplatiť Zhotoviteľovi novú cenu. Ak Objednávateľ odstúpi od zmluvy, je povinný zaplatiť Zhotoviteľovi sumu pripadajúcu na už vykonanú prácu a vzniknuté náklady. Za deň vyhotovenia cenovej ponuky Zhotoviteľom sa považuje deň, kedy bola cenová ponuka Objednávateľovi oznámená prostredníctvom e-mailu, SMS správy alebo písomne, pričom v prípade pochybností sa za deň oznámenia cenovej ponuky považuje dátum uzatvorenia tejto zmluvy, pokiaľ Zhotoviteľ nepreukáže iný dátum.
	6. V prípade ak sa Dielo nevykoná, sa zmluvné strany dohodli, že Zhotoviteľovi patrí dojednaná Cena diela, ak bol ochotný Dielo vykonať a ak mu v tom zabránili okolnosti na strane Objednávateľa. Zmluvné strany sa zároveň dohodli, že odmena za vykonanie Diela patrí Zhotoviteľovi aj v prípade ak Dielo bude zmarené náhodou pred časom splnenia.
	7. Zmluvné strany sa dohodli, že v prípade skončenia tejto Zmluvy pred začatím realizácie dohodnutého Diela je Zhotoviteľ povinný vrátiť celý zaplatený preddavok na Cenu diela, ktorý od Objednávateľa obdržal, pričom v prípade skončenia tejto zmluvy po začatí montážnych prác, má Objednávateľ nárok na vrátenie zaplateného preddavku, ktorý bude znížený o nárok Zhotoviteľa prináležiaceho na už vykonané montážne práce, ako aj na práce, ktoré budú súvisieť s demontážou.
	8. V prípade neschválenia rezervovanej kapacity distribučnou spoločnosťou má Objednávateľ právo odstúpiť od tejto Zmluvy bez zmluvnej pokuty.
	9. Dielo až po dobu úplného splatenia Objednávateľom ostáva majetkom Zhotoviteľa.
4. **Povinnosti a vyhlásenia zmluvných strán**
	1. Zhotoviteľ je povinný vykonať Dielo s odbornou starostlivosťou v dohodnutej kvalite a v dohodnutej dobe, v súlade s platnými právnymi predpismi a normami platnými na území Slovenskej republiky, projektovou a technickou dokumentáciou, pokiaľ je táto k dispozícii, inak za štandardných pracovných postupov. Zmluvné strany sa dohodli, že Zhotoviteľ nie je povinný s ohľadom na povahu Diela toto zhotoviť osobne, avšak v takom prípade zodpovedá za jeho zhotovenie ako keby ho zhotovoval osobne.
	2. Zhotoviteľ je povinný vykonať všetky potrebné opatrenia, aby vykonávaním Diela nevznikla škoda Objednávateľovi ani tretím osobám.
	3. Zmluvné strany sú povinné pri vzájomnom plnení povinností podľa Zmluvy poskytovať si vzájomnú súčinnosť za účelom dosiahnutia riadneho a efektívneho plnenia zmluvných povinností druhej zmluvnej strany.
	4. Objednávateľ sa zaväzuje zabezpečiť pre Zhotoviteľa koordináciu prác pri realizácii diela, ak bude potrebná. Takejto časovej koordinácii je Zhotoviteľ povinný prispôsobiť zhotovovanie Diela, pokiaľ to bude možné.
	5. Zhotoviteľ sa zaväzuje umožniť Objednávateľovi alebo ním určenej osobe kontrolovať spôsob vykonávania Diela a v prípade zistenia akýchkoľvek pochybení pri vykonávaní Diela zabezpečiť na vlastné náklady zjednanie nápravy.
	6. Zmluvné strany sa dohodli, že v prípade ak Objednávateľ bude trvať na zmene projektovej dokumentácie k nehnuteľnosti uvedenej v článku 2 tejto zmluvy alebo dohodnutej špecifikácii Diela podľa tejto zmluvy a Zhotoviteľ s takouto zmenou nebude súhlasiť, je Zhotoviteľ oprávnený od tejto zmluvy jednostranne odstúpiť.
	7. Zmluvné strany sa dohodli, že v prípade ak bude potrebný statický posudok k ohláseniu stavby (príp. stavebnému povoleniu) na príslušnom stavebnom úrade, je objednávateľ povinný si tento statický posudok zabezpečiť na vlastné náklady ešte pred začatím vykonávania prác na Diele.
	8. Zhotoviteľ je povinný viesť stavebný denník v ktorom bude zachytený postup prác na Diele, ako aj iné relevantné skutočnosti len pokiaľ to je vyžadované príslušnými právnymi predpismi.
	9. Zmluvné strany sa dohodli, že nakoľko Zhotoviteľ zhotovuje Diela na mieste, ktoré mu určil Objednávateľ, znáša Objednávateľ nebezpečenstvo škody na zhotovovanej veci, pričom vlastníkom zhotovovanej veci je Zhotoviteľ.
	10. V prípade ak bude Objednávateľ žiadať, aby bolo Dielo vykonané podľa pokynov, ktoré sú nevhodné a bránili by riadnemu vyhotoveniu Diela, Zhotoviteľ je povinný na túto skutočnosť Objednávateľa bez zbytočného odkladu upozorniť. Po upozornení Zhotoviteľom až do rozhodnutia Objednávateľa o požadovanom postupe neplynie Zhotoviteľovi lehota na realizáciu Diela. Ak Objednávateľ napriek upozorneniu od Zhotoviteľa bude trvať na použití vytknutého postupe, Zhotoviteľ môže od tejto zmluvy odstúpiť.
5. **Odovzdanie a prevzatie Diela**
	1. Zhotoviteľ je povinný vyzvať Objednávateľa na prevzatie Diela v mieste zhotovenia Diela, vo výzve uvedie dátum a čas prevzatia Diela. Výzva môže byť Objednávateľovi zaslaná aj elektronickou formou (emailom) alebo formou SMS správy na telefónne číslo cez ktoré Zhotoviteľ s Objednávateľom komunikoval.
		1. Prevzatie Diela sa uskutoční v jednej etape, a to po skončení DC časti Diela spočívajúcej v montáži fotovoltaických panelov **a v druhej etape**  po skončení AC časti Diela spočívajúcej v pripojení fotovoltaického zariadenia k príslušnej elektroinštalácii.
	2. Objednávateľ je povinný prevziať Dielo v mieste zhotovenia Diela podľa výzvy Zhotoviteľa, príp. v čase dohodnutom medzi zmluvnými stranami v súlade s touto Zmluvou za predpokladu, že Dielo bude zhotovené riadne a včas.
	3. Drobné vady Diela alebo jeho časti, ktoré nebránia riadnemu užívaniu Diela alebo jeho časti nezakladajú právo Objednávateľa odmietnuť prevzatie Diela alebo jeho časti. Vady Diela je povinný Zhotoviteľ odstrániť na vlastné náklady v dohodnutej lehote 30 (tridsiatich) dní odo dňa odovzdania a prebratia Diela.
	4. V prípade, že Objednávateľ odmietne Dielo bezdôvodne prevziať, alebo sa preberacieho konania nezúčastní, Zhotoviteľ nie je v omeškaní s odovzdaním Diela, a zároveň sa Dielo považuje za odovzdané a prevzaté po uplynutí jedného dňa odo dňa, v ktorom malo dôjsť k odovzdaniu Diela a zároveň sa Dielo považuje za vyhotovené bez akýchkoľvek vád či nedostatkov.
	5. Vady Diela alebo jeho časti, ktoré budú zrejmé pri odovzdaní, musí Objednávateľ oznámiť a uviesť do preberacieho protokolu.
	6. Zhotoviteľ je povinný pred odovzdaním Diela toto riadne otestovať.
	7. Zhotoviteľ je povinný po uhradení celej dohodnutej Ceny diela Objednávateľom odovzdať Objednávateľovi bez zbytočného odkladu aj príslušnú dokumentáciu k dodaným zariadeniam (ako napríklad záručné listy, prehlásenia o zhode výrobkov, osvedčenia o akosti, revízna správa a iné – pokiaľ sú tieto v súvislosti s dohodnutým Dielom dodané zo strany Zhotoviteľa), pričom do momentu uhradenia celej dohodnutej Ceny diela Objednávateľom táto povinnosť Zhotoviteľovi nevzniká.
6. **Naviac práce a skutočne vykonané práce**
	1. Naviac práce (t.j. akékoľvek zmeny rozsahu prác alebo zmeny kvalitatívnych, kvantitatívnych požiadaviek a technických riešení oproti špecifikácii Diela a zadávacím podkladom) je možné vykonať len po obojstrannej dohode zmluvných strán. O potrebe vykonania naviac prác alebo potreby materiálu naviac je Zhotoviteľ povinný bez zbytočného odkladu po tom, čo sa o ich potrebe dozvie, upozorniť Objednávateľa so zdôvodnením. Spísať na mieste objednávku prác/materiálu navyše, ktorú Objednávateľ svojim podpisom odsúhlasí a ktorá bude Objednávateľovi zaúčtovaná v samostatnej faktúre.
	2. V prípade požiadaviek Objednávateľa na naviac práce je Zhotoviteľ povinný bez zbytočného odkladu predložiť Objednávateľovi termín a cenovú ponuku na ich vykonanie. V prípade skončenia tejto zmluvy z dôvodov na strane Objednávateľa (ako je najmä odstúpenie od tejto zmluvy Zhotoviteľom z dôvodu nezaplatenia odplaty za zhotovenie Diela), je Objednávateľ povinný zaplatiť Zhotoviteľovi náklady, ktoré Zhotoviteľ vynaloží za uvedenie Diela do stavu podľa projektovej dokumentácie; t.j. za odstránenie tzv. naviac prác, pokiaľ sa tieto budú odstraňovať.
7. **Zodpovednosť Zhotoviteľa a záruka za Dielo**
	1. Zhotoviteľ zodpovedá za vady Diela, ktoré Dielo má v čase jeho odovzdania Objednávateľovi, ako aj za vady, ktoré sa vyskytnú počas záručnej doby.
	2. Zhotoviteľ poskytuje na Dielo záruku, že Dielo bude počas záručnej doby spôsobilé na užívanie a zachová si vlastnosti podľa tejto Zmluvy, vrátane jej príloh, príslušných právnych predpisov a noriem platných na území Slovenskej republiky a iných predpisov súvisiacich s Dielom. Záručná doba je na montážne a inštalačné práce dohodnutá na **2 (dva) roky** a začína plynúť odo dňa odovzdania Diela Objednávateľovi, pričom záručná doba inštalovaných alebo montovaných zariadení je v dĺžke podľa príslušného záručného listu od výrobcu tohto zariadenia.
	3. Zhotoviteľ sa zaväzuje, že vady ktoré sa vyskytnú v záručnej dobe odstráni, v závislosti od povahy vady, najneskôr do 30 (tridsiatich) dní po doručení oznámenia o vadách a v prípade zložitejšej opravy vyžadujúcej špecifické konštrukčné vyhotovenie alebo v prípade ak bude potrebné zabezpečiť materiál alebo vec, ktorých doba dodania bude dlhšia, tak bez zbytočného odkladu po tom, ako bude možné takúto vadu odstrániť.
	4. Zhotoviteľ nezodpovedá za vady Diela spôsobené dodržaním nevhodných pokynov daných mu Objednávateľom, ak Zhotoviteľ na nevhodnosť týchto pokynov upozornil a Objednávateľ na ich dodržaní trval alebo ak Zhotoviteľ túto nevhodnosť nemohol ani pri zachovaní odbornej starostlivosti zistiť.
	5. Zmluvné strany sa dohodli, že v prípade ak bude do Diela Objednávateľom alebo akoukoľvek treťou osobou, realizovaný akýkoľvek zásah, ku ktorému Zhotoviteľ nedal povolenie, Zhotoviteľ nebude niesť zodpovednosť za vadu Diela, ktorá sa vyskytne na Diele. Tým sa rozumie aj výmena zariadenia wifi, strata internetového signálu, nadpätie/podpätie v sieti a iné poruchy zapríčinené externými zariadeniami, ktoré neboli predmetom tejto Zmluvy o dielo.
8. **Záverečné ustanovenia**
	1. Právne vzťahy, pokiaľ nie sú upravené Zmluvou, riadia sa spravidla ustanoveniami zákona č. 40/1964 Zb. Občiansky zákonník v znení neskorších predpisov a platným právnym poriadkom SR. V prípade ak by Objednávateľom bola právnická osoba – podnikateľský subjekt, zmluvné strany berú na vedomie, že s poukazom na § 261 zákona č. 513/1991 Zb. Obchodný zákonník v znení neskorších predpisov sa právne vzťahy založené touto zmluvou spravujú Obchodným zákonníkom.
	2. Zmluva nadobúda platnosť a účinnosť dňom jej podpisu oboma zmluvnými stranami. Ustanovenia Zmluvy týkajúce sa sankčných a zodpovednostných záväzkov zmluvných strán zostávajú v platnosti aj po zrušení Zmluvy, až do doby ich riadneho vysporiadania.
	3. Zmluva môže byť menená, doplňovaná a zrušená len po vzájomnej dohode zmluvných strán písomnou formou.
	4. Čo sa týka doručovania, zmluvné strany sa záväzne dohodli, že listinné zásielky sa doručujú na adresu uvedenú v článku 1. tejto zmluvy, pokiaľ niektorá zo zmluvných strán neoznámi druhej zmluvnej strane zmenu adresy na doručovanie. Zmluvné strany sa ďalej dohodli na nasledovných pravidlách, podmienkach a fikciách doručovania, ktoré medzi nimi so všetkými zmluvnými a zákonnými účinkami doručenia vždy platia:
		1. listiny sa zasielajú na adresu zmluvnej strany, ktorá je ako adresa uvedená v záhlaví tejto zmluvy,
		2. listina, ktorá je doručovaná osobne, sa považuje za doručenú okamihom, keď túto adresát prevezme,
		3. listina sa považuje za doručenú aj v prípade ak adresát odmietne doručovanú listinu prevziať,
		4. listina, ktorá je doručovaná poštou, kuriérom alebo inou osobou, ktorá má povinnosť doručiť zásielku, sa považuje za doručenú aj v prípadoch, keď: 1) sa adresát v mieste doručenia nezdržuje, 2) sa adresát o doručení (uložení) zásielky nedozvedel, 3) sa zásielka vrátila odosielateľovi ako nedoručená, neprevzatá alebo nedoručiteľná. Pokiaľ adresát prevezme zásielku skôr, ako by podľa tohto písmena mali nastať účinky fikcie doručenia, zásielka je doručená okamihom jej fyzického prevzatia adresátom.
	5. V prípade, že akékoľvek ustanovenie tejto zmluvy je alebo sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť ostatných ustanovení tejto zmluvy, pokiaľ to nevylučuje v zmysle všeobecne záväzných právnych predpisov samotná povaha takého ustanovenia. Zmluvné strany sa zaväzujú bez zbytočného odkladu po tom, ako zistia, že niektoré z ustanovení tejto zmluvy je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať vôli zmluvných strán v čase uzatvorenia tejto zmluvy.
	6. Zmluva je vyhotovená v dvoch rovnopisoch, pričom jeden rovnopis Zmluvy bude odovzdaný Zhotoviteľovi a jeden rovnopis Objednávateľovi.

**Objednávateľ Zhotoviteľ**

V ......................................., dňa .............................. V Nitre , dňa

 ........................................................................

 Prílohy:

* Zálohová faktúra